Държавен вестник, бр. 78, 2021 г., стр. 19

БРОЙ  78	
Д Ъ Р Ж А В Е Н  В Е С Т Н И К 	
СТР.  19  
.3 Минимална температура на въздуха 
(податливост на обледеняване), видимост и 
дълбочина на водата за безопасна експлоа­
тация, както е посочено в 1.4.61.
.4 Значителната височина на вълната и 
максималната средна скорост на вятъра, 
използвани при прилагането на изисквания­
та за устойчивост и плаваемост в глава 2 и 
свързаните с нея приложения.
.5 Ограниченията за безопасна мореход­
ност (особено значителната височина на 
вълната), като се вземат предвид известните 
рискове за устойчивостта, изброени в 2.1.5, 
експлоатационните условия по предвидения 
маршрут (вижте 18.1.3.2) и движенията по 
време на експлоатация, определени в 3.3 от 
приложение 9.
.6 Конструктивната безопасност на плава­
телния съд при критични проектни условия 
съгласно глава 3.
.7 Безопасното внедряване и експлоатация 
на системите за евакуация и спасителните 
съдове, както се изисква от 8.6.5.
.8 Ограниченията за безопасна работа, 
определени в съответствие с изпитванията по 
море, изисквани от глава 17 и приложения 3 
и 9, като се определят всички ограничения 
върху теглото и положението на центъра на 
тежестта съгласно 17.3, както и последиците 
от повредите и неизправностите съгласно 17.4.“
5422
Изменения на Международния кодекс за 
безопасност на високоскоростни плавателни 
съдове, 2000 г. (Кодекс HSC 2000)
(Приети с Резолюция MSC.260(84) на Комитета 
по морска безопасност на Международната 
морска организация на 16 май 2008 г. В сила 
за Република България от 1 януари 2010 г.)
Комитетът по морска безопасност,
Като припомня член 28, буква b) от Конвен­
цията за Международната морска организация, 
относно функциите на Комитета,
Като отбелязва Резолюция MSC.97(73), с 
която прие Международния кодекс за безопас­
ност на високоскоростни плавателни съдове от 
2000 г. (наричан по-долу „Кодекс HSC 2000 г.“), 
който стана задължителен съгласно глава X от 
Международната конвенция за безопасност на 
човешкия живот на море (SOLAS) от 1974 г. 
(наричана по-долу „Конвенцията“),
Като отбелязва също член VIII, буква b) и 
правило X/1.2 от Конвенцията относно проце­
дурата за изменение на Кодекс HSC от 2000 г.,
Като взе предвид на своята осемдесет и 
четвърта сесия измененията на Кодекс HSC 
2000 г., предложени и разпространени в съ­
ответствие с член VIII, буква b), точка i) от 
Конвенцията,
1. Приема в съответствие с член VIII, бук­
ва b), точка iv) от Конвенцията, изменения 
на Международния кодекс за безопасност на 
високоскоростни плавателни съдове от 2000 г., 
чийто текст се съдържа в приложението към 
настоящата резолюция.
2. Установява в съответствие с член VIII, 
буква b), точка vi), параграф 2, буква bb) от 
Конвенцията, че измененията се считат за 
приети на 01 юли 2009 г., освен ако преди тази 
дата повече от една трета от договарящите 
се правителства по Конвенцията или догова­
рящите се правителства, чиито комбинирани 
търговски флоти съставляват не по-малко от 
50 % от брутния тонаж на световния търгов­
ски флот, са уведомили за възраженията си 
срещу измененията.
3. Приканва договарящите се правителства 
да отбележат, че в съответствие с член VIII, 
буква b), точка vii), параграф 2 от Конвенци­
ята измененията влизат в сила на 01 януари 
2010 г. след приемането им в съответствие с 
параграф 2 по-горе.
4. Изисква от генералния секретар, в съ­
ответствие с член VIII, буква б), точка v) от 
Конвенцията, да предаде заверени копия от 
настоящата резолюция и текста на изменени­
ята, съдържащи се в приложението, на всички 
договарящи се правителства по Конвенцията.
5. В допълнение отправя искане към гене­
ралния секретар да предаде копия от насто­
ящата резолюция и приложението към нея 
на членовете на Организацията, които не са 
договарящи се правителства по Конвенцията.
ПРИЛОЖЕНИЕ
ИЗМЕНЕНИЯ НА МЕЖДУНАРОДНИЯ 
КОДЕКС ЗА БЕЗОПАСНОСТ НА ВИСО­
КОСКОРОСТНИ ПЛАВАТЕЛНИ СЪДОВЕ, 
2000 Г. (КОДЕКС HSC 2000)
ГЛАВА 8
СПАСИТЕЛНИ СРЕДСТВА И 
ПРИСПОСОБ­ЛЕНИЯ
8.2 Комуникации
1 В параграф 8.2.1 точка .2 се заменя със 
следното:
„.2 от всяка страна на пътническите висо­
коскоростни плавателни съдове и товарните 
високоскоростни плавателни съдове с брутен 
тонаж от 500 бруто тона или повече се пренася 
най-малко едно устройство за локализиране 
при търсене и спасяване; това устройство за 
локализиране при търсене и спасяване трябва 
да съответства на приложимите стандарти за 
ефективност, които да са поне толкова стрикт­
ни, колкото са тези, приети от организацията; 
устройството за локализиране при търсене и 
спасяване се съхранява на такива места, че 
да може бързо да бъде поставено във всеки 
от спасителните плотове; като алтернатива 
във всеки спасителен съд се съхранява по 
едно устройство за локализиране при търсене 
и спасяване.“